Herman kry 5 lekkerste Oreo-resepte | SARIE
Die Amerikaanse sjokoladekoekie Oreo, wat al meer as 100 jaar oud is, is veel meer as net 'n lekkerte saam met 'n glas yskoue melk. Dit was al telkemale inspirasie vir nuwe resepte – selfs in my kombuis.
Soek jy deesdae op die internet rond, is daar byna elke dag nuwe video's of resepte met geure van dié koekie. Hier is 5 resepte wat ek reken jy maar in jou resepteboek kan opneem!
As jy baie fênsie wil wees, moet jy ná ete springmielies voorsit. Maar as jy die dag regtig ál die aandag wil trek, moet jy hierdie weergawe met Oreo's en witsjokolade maak. Dis net 3 bestanddele, maar smaak soos iets uit die hemel! Ek het al persoonlik dié een gemaak.
Vandat ek dié resep die eerste keer gesien het, wou ek dit maak. Die Oreo onderin die kolwyntjie-papier skree dadelik: "Eet my!" Die romerige vulsel bo-op is byna soos die melk waarin ek my Oreo's wil doop.
Wie kan nee sê vir hierdie resep as jy die foto sien? Nie net wemel die kaaskoek van Oreo's nie, maar dis ook propvol lepels sjokoladesmeer. Omdat die koek vir baie kort by 'n lae temperatuur gebak word, is die tekstuur lekker romerig.
Reeds sónder Oreo laat dié Spaanse nagereg jou hart smelt. En gooi jy Oreo's by, kan jy maar enige vorm van dieet vaarwel sê. Ek het nog nie die resep gemaak nie, maar hy is reeds op my inkopie-lys vir my volgende uithaal-en-wys-ete!